Në bazë të nenit 23 paragrafit (7) të Ligjit për Arsimin e Mesëm ("Gazeta Zyrtare e Republikës së Maqedonisë" nr. 44/95, 24/96, 34/96, 35/97, 82/99, 29/02, 40/03, 42/03, 67/04, 55/05, 113/05, 35/06, 30/07, 49/07, 81/08, 92/08, 33/10, 116/10, 156/10, 18/11, 51/11, 6/12, 100/12, 24/13, 41/14, 116/14, 135/14, 10/15, 98/15, 145/15, 30/16, 127/16, 67/17 dhe 64/18 dhe "Gazeta Zyrtare e Republikës së Maqedonisë së Veriut" nr. 229/20 dhe 78/25 dhe 132/25), ministri i Arsimit dhe Shkencës solli

**KALENDAR PËR ORGANIZIMIN DHE PUNËN E SHKOLLAVE TË MESME PUBLIKE NË VITIN SHKOLLOR 2025/2026**

**Neni 1**

 Me këtë kalendar përcaktohet organizimi dhe puna e shkollave të mesme publike në përputhje me njësitë programore në vitin shkollor: gjysëmvjetorin, format e tjera të veprimtarisë edukativo-arsimore dhe pushimet e nxënësve në vitin shkollor 2025/2026.

**Neni 2**

Viti shkollor në shkollat e mesme publike fillon më 1 shtator 2025, ndërsa përfundon më 31 gusht 2026. Viti shkollor fillon më 2 shtator 2025 dhe përfundon më 10 qershor 2026, përveç nxënësve në vitin e fundit të arsimit të mesëm - gjimnaz, arsimit profesional me kohëzgjatje katërvjeçare dhe trevjeçare, arsimit të artit, për të cilët mësimi i rregullt përfundon më 15 maj 2026.

**Neni 3**

 Vitin mësimor e përbëjnë dy gjysëmvjetore - gjysëmvjetori I dhe gjysëmvjetori II.

Gjysëmvjetori i parë fillon më 1 shtator 2025 dhe përfundon më 31 dhjetor 2025.

Gjysëmvjetori i dytë fillon më 20 janar 2026 dhe përfundon më 10 qershor 2026.

**Neni 4**

 Gjatë vitit shkollor, nxënësit shfrytëzojnë pushim dimëror dhe veror.

Pushimi dimëror fillon më 31 dhjetor 2025 dhe përfundon më 19 janar 2026.

Gjatë pushimeve dimërore, punonjësit e shkollave, përveç kuadrit ndihmës-teknik i cili është i domosdoshëm për sigurimin e objekteve dhe pronës së shkollave, nga 2 janari deri më 9 janar 2026 do të kenë ditë pushimi me pagesë.

Pushimi veror fillon më 11 qershor 2026 dhe përfundon më 31 gusht 2026.

**Neni 5**

Për nxënësit e viteve të fundit në arsimin e mesëm, shkollat e mesme publike, në periudhën nga 18 maj deri më 29 maj 2026, do të organizojnë mësim përgatitor, konsultime dhe forma të tjera të mbështetjes për nxënësit që duhet t’i nënshtrohen provime përmisuese, provimin e vitit dhe provime plotësuese.

Për nxënësit nga paragrafi (1) i këtij neni, shkollat e mesme publike organizojnë nënshtrimin e provimeve përmirësuese, provimeve të vitit dhe provimeve plotësuese në afatin e provimeve të qershorit, në periudhën nga 1 qershor deri më 4 qershor 2026.

Për nxënësit e viteve të fundit të arsimit të mesëm që do t’i nënshtrohet maturës shtetërore, maturën shtetërore profesionale, maturën shtetërore artistike, maturën shkollore gjimnaz, maturën shkollore profesionale, maturën shkollore artistike apo provimin përfundimtar në afatin e dytë të provimeve në muajin gusht, shkollat e mesme publike organizojnë mësim përgatitor konsultime dhe forma të tjera të ndihmës për nxënësit të cilët duhet t’i nënshtrohen provime përmirësuese, provimin e vitit, provime plotësuese dhe provimet për përparim të përshpejtuar në periudhën nga 15 qershor deri më 23 qershor 2026.

**Për nxënësit nga paragrafi (3) i këtij neni, shkollat e mesme publike në afatin e provimeve të qershorit organizojnë mbajtjen e provimeve përmirësuese, provimeve të vitit, provimeve plotësuese dhe provimeve për përparim të përshpejtuar në periudhën nga 24 qershor deri më 26 qershor 2026.**

**Shkollat e mesme publike organizojnë mësim përgatitor, konsultime dhe forma të tjera të ndihmës për nxënësit të cilët duhet t’i nënshtrohen provime përmirësuese, provimet e vitit, provimet plotësuese dhe provimet për avancim të përshpejtuar në periudhën nga 12 qershor deri më 26 qershor 2026 dhe nga 11 gushti deri më 20 gusht 2026 për nxënësit e vitit të parë, të dytë dhe të tretë.**

**Për nxënësit nga paragrafi (5) i këtij neni, shkollat e mesme publike në afatin e provimeve të qershorit organizojnë mbajtjen e provimeve përmirësuese, provimeve të vitit, provimeve plotësuese dhe provimeve për avancim të përshpejtuar në periudhën nga 29 qershori deri më 2 korrik 2026, ndërsa në afatin e provimeve të gushtit në periudhën nga 11 gushti deri më 20 gusht 2026.**

**Neni 6**

Provimet eksterne nga matura shtetërore në afatin e provimeve të qershorit realizohen në këto termine:

* Gjuhë maqedonase dhe letërsia, gjuhë shqipe dhe letërsia, gjuhë turke dhe letërsi, gjegjësisht gjuhë serbe dhe letërsia më 11 qershor 2026, duke filluar në ora 9:00.
* Gjuhë angleze, frënge, gjermane, ruse, italiane, gjegjësisht matematikë më 6 qershor 2026, duke filluar në ora 9:00.

Për nxënësit nga paragrafi (1) i këtij neni, të cilët në afatin e qershorit nuk e kanë kaluar pjesën ose të gjitha provimet nga matura shtetërore apo për arsye të justifikueshme nuk kanë dhënë pjesë ose të gjitha provimet nga matura shtetërore, organizohet afati i dytë në muajin gusht në këto termine:

* Gjuhë maqedonase dhe letërsi, gjuha shqipe dhe letërsia, gjuha turke dhe letërsia, gjegjësisht gjuha serbe dhe letërsia më 14 gusht 2026, duke filluar në ora 9:00.
* Gjuha angleze, frënge, gjermane, ruse, italiane, gjegjësisht matematika më 12 gusht 2026, duke filluar në ora 9:00.

Provimet eksterne nga matura shtetërore profesionale në afatin e provimeve të qershorit realizohen në këto termine:

* Gjuha maqedonase dhe letërsia, gjuha shqipe dhe letërsia, gjuha turke dhe letërsia, gjegjësisht gjuha serbe dhe letërsia më 12 qershor 2026, duke filluar në ora 9:00.
* Gjuha angleze, gjegjësisht matematika më 6 qershor 2026, duke filluar në ora 9:00.

Për nxënësit nga paragrafi (3) i këtij neni, të cilët në afatin e qershorit nuk e kanë kaluar pjesën ose të gjitha provimet nga matura shtetërore profesionale apo për arsye të justifikueshme nuk kanë dhënë pjesë ose të gjitha provimet nga matura shtetërore, organizohet afati i dytë në gusht në këto termine:

* Gjuha maqedonase dhe letërsia, gjuha shqipe dhe letërsia, gjuha turke dhe letërsia, gjegjësisht gjuha serbe dhe letërsia më 14 gusht 2026, duke filluar në ora 9:00.
* Gjuha angleze, gjegjësisht matematika më 12 gusht 2026, duke filluar në ora 9:00.

Provimet eksterne nga matura shtetërore artistike në afatin e provimeve të qershorit realizohen në këto termine:

* Gjuha maqedonase dhe letërsia, gjuha shqipe dhe letërsia, gjuha turke dhe letërsia, gjegjësisht gjuha serbe dhe letërsia më 12 qershor 2026, duke filluar në ora 9:00.
* Gjuha angleze, gjegjësisht historia më 6 qershor 2026, duke filluar në ora 9:00.

Për nxënësit nga paragrafi (5) i këtij neni, të cilët në afatin e qershorit nuk e kanë kaluar pjesën ose të gjitha provimet nga matura shtetërore artistike apo për arsye të arsyeshme nuk kanë dhënë pjesë ose të gjitha provimet nga matura shtetërore, organizohet afati i dytë në gusht në këto termine:

* Gjuha maqedonase dhe letërsia, gjuha shqipe dhe letërsia, gjuha turke dhe letërsia, gjegjësisht gjuha serbe dhe letërsia më 14 gusht 2026, duke filluar në ora 9:00.-
* Gjuha angleze, gjegjësisht historia më 12 gusht 2026, duke filluar në ora 9:00.

Provimet interne nga pjesa me zgjedhje e maturës shtetërore, maturës shtetërore profesionale dhe maturës shtetërore artistike realizohen në termine të caktuara nga komisioni shkollor i maturës me propozim të komisioneve përkatëse lëndore të shkollës, dhe atë:

* në afatin e qershorit në periudhën prej 17 qershor deri më 26 qershor 2026;
* në afatin e gushtit në periudhën prej 17 gusht deri më 24 gusht 2026.

Prezantimi dhe mbrojtja e detyrës projektuese për nxënësit e arsimit të mesëm - gjimnaz, arsimit të mesëm profesional dhe atij artistik për afatin e provimeve të qershorit realizohet në periudhën prej 1 prill deri më 11 maj 2026, ndërsa për afatin e gushtit prej 17 gusht deri më 24 gusht 2026.

**Neni 7**

Matura shkollore gjimnaz, matura shkollore profesionale dhe matura shkollore artistike realizohen në dy afate provimesh, dhe atë: në qershor dhe gusht.
Në afatin e qershorit:

* pjesa e detyrueshme (gjuha dhe letërsia maqedonase, gjuha dhe letërsia shqipe, gjuha dhe letërsia turke, përkatësisht gjuha dhe letërsia serbe) më 15 qershor 2026 duke filluar nga ora 9:00.

Në afatin e gushtit:

* pjesa e detyrueshme (gjuha dhe letërsia maqedonase, gjuha dhe letërsia shqipe, gjuha dhe letërsia turke, përkatësisht gjuha dhe letërsia serbe) më 15 gusht 2026 duke filluar nga ora 9:00.

Provimi nga pjesa zgjedhore e maturës shkollore gjimnaz, maturës shkollore profesionale dhe maturës shkollore artistike realizohet në afatet e përcaktuara nga komisioni shkollor i maturës, me propozim të komisioneve përkatëse të lëndëve shkollore, dhe atë:

* në afatin e qershorit në periudhën nga 17 qershor deri më 26 qershor 2026 dhe
* në afatin e gushtit në periudhën nga 17 gusht deri më 24 gusht 2026.

Prezantimi dhe mbrojtja e detyrës projektuale për nxënësit e arsimit të mesëm gjimnaz, arsimit të mesëm profesional dhe arsimit artistik realizohet në periudhën nga 1 prill deri më 11 maj 2026 dhe nga 17 gusht deri më 24 gusht 2026.

**Neni 8**

 Provimi përfundimtar në arsimin profesional trevjeçar realizohet në tre afate të provimit edhe atë: qershor, gusht dhe janar.

 Në afatin e qershorit:

-gjuhë dhe letërsi maqedonase, gjuhë dhe letërsi shqipe, gjegjësisht gjuhë dhe letërsi turke më 17 qershor 2026, duke filluar nga ora 09:00.

Në afatin e gushtit:

- gjuhë dhe letërsi maqedonase, gjuhë dhe letërsi shqipe, gjegjësisht gjuhë dhe letërsi turke më 15 gusht 2026, duke filluar nga ora 09:00.

Në afatin e janarit - gjatë pushimeve dimërore të nxënësve.

Puna praktike individuale në arsimin profesional trevjeçar realizohet në terminet e përcaktuara nga komisioni i maturës shkollore me propozim të komisioneve adekuate të lëndëve shkollore.

**Neni 9**

Puna edukativo-arsimore për nxënësit organizohet gjatë gjithë javës së punës.

**Neni 10**

 Gjatë vitit mësimor në shkollat e mesme publike, në vitin përfundimtar të arsimit realizohen të paktën 164 ditë mësimore, ndërsa për të gjitha vitet e mbetura të arsimit realizohen më së paku 180 ditë mësimore.

**Neni 11**

Gjatë ditës së shkollës organizohen aktivitete kulturore, sportive dhe manifestime të tjera.

Dita tradicionale e arsimit për anëtarët të bashkësive të cilët ndjekin mësimin në gjuhë të ndryshme nga gjuha maqedonase shënohet me organizimin e manifestimeve kulturore dhe manifestimeve të tjera. Dita e shkollës dhe dita tradicionale e arsimit për pjestarët e bashkësive të cilët ndjekin mësimin në gjuhë të ndryshme nga gjuha maqedonase, janë ditë mësimore kur zhvillohen programe të veçanta.

**Neni 12**

Ditët e punës kur zhvillohen ekskursione për nxënësit dhe dita e shkollës janë ditë mësimore kur zhvillohen programe të veçanta.

Për nxënësit të cilët nuk i vizitojnë ekskursionet e nxënësve, shkolla organizon mësime të rregullta konform orarit të orëve të mësimit.

**Neni 13**

Praktika feriale realizohet në varësi të specifikës së profilit arsimor dhe zhvillohet gjatë pushimeve verore të nxënësve.

**Neni 14**

 Me ditën e hyrjes në fuqi të këtij kalendari, pushon së vlefshmi Kalendari për organizimin e vitit shkollor 2024/2025 në shkollat e mesme publike ("Gazeta Zyrtare e Republikës së Maqedonisë së Veriut" nr. 106/24).

**Neni 15**

 Ky kalendar hyn në fuqi ditën e nesërme nga dita e publikimit në "Gazetën Zyrtare të Republikës së Maqedonisë së Veriut", ndërsa do të fillojë të zbatohet prej më 1 shtator 2025.

|  |  |
| --- | --- |
| **Број/Nr:13-10907/1** | **Министерка за образование** |
| **04.08..2025 година/viti** | **и наука/Ministre e Arsimit dhe Shkencës,** |
| **Скопје/Shkup** | **проф. д-р Весна Јаневска** |